Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2002/C 113/04)

Ημερομηνία έκδοσης της απόφασης: 9.4.2002

Κράτος μέλος: Δανία

Αριθμός ενίσχυσης: N 505/01

Τίτλος: Μεταρρύθμιση της πολιτικής ηλεκτρικής ενέργειας - νέες εγκαταστάσεις ανανεώσιμων πηγών ηλεκτρικής ενέργειας

Στόχος: Βάσει του κοινοποιούμενου μέτρου, θα χορηγηθεί ενίσχυση σε εγκαταστάσεις αιολικής ενέργειας και βιομάζας που κατασκευάστηκαν μετά το έτος 2000. Σύμφωνα με τις αρχές της Δανίας, η ενίσχυση συνίσταται σε επιδότηση για την κάλυψη της διαφοράς μεταξύ της τιμής αγοράς ηλεκτρικής ενέργειας και της εγγυημένης ελάχιστης τιμής την οποία λαμβάνουν οι εγκαταστάσεις αυτές από την ηλεκτρική ενέργεια που πωλούν σε επιχειρήσεις διανομής. Η ενίσχυση θα χορηγηθεί μόνο για την ηλεκτρική ενέργεια που πωλείται στην αγορά και όχι για εκείνη που προορίζεται για ιδία χρήση του παραγωγού ηλεκτρικής ενέργειας. Η διαφορά μεταξύ της τιμής αγοράς και της ελάχιστης εγγυημένης τιμής αντισταθμίζεται εν μέρει άμεσα και εν μέρει από τα πιστοποιητικά ανανεώσιμων πηγών ενέργειας που η εγκατάσταση πωλεί σε χρήστες του ηλεκτρικού ρεύματος

Νομική βάση: Lov om elforsyning (/Νόμος παροχής ηλεκτρικής ενέργειας)

Προϋπολογισμός: Δεν κοινοποιήθηκε

Ένταση ή ποσό της ενίσχυσης: Μεταβλητή

Διάρκεια: Οι αρχές της Δανίας ανέλαβαν την υποχρέωση να κοινοποιήσουν εκ νέου το καθεστώς μετά την πάροδο δέκα ετών

Άλλες πληροφορίες: Το μέτρο είναι ταυτόσημο με το μέτρο κρατικής ενίσχυσης N 278/2001 που εγκρίθηκε από την Επιτροπή με την απόφαση SG(2001) D/289311 της 20ής Ιουνίου 2001. Η εν λόγω απόφαση δεν εφαρμόζεται στον τομέα της γεωργίας. Σύμφωνα με τα στοιχεία που διαβίβασαν οι αρχές της Δανίας, το κοινοποιηθέν μέτρο ενίσχυσης συνιστά ενίσχυση για την παραγωγή ενέργειας από ανανεώσιμες πηγές που προορίζεται αποκλειστικά για την αγορά και δεν συνιστά ενίσχυση για την παραγωγή προϊόντων του παραρτήματος I, δεδομένου ότι η παραγωγή ενέργειας δεν αποτελεί δραστηριότητα του παραρτήματος αυτού. Οι αγροτικές επιχειρήσεις λαμβάνουν την ενίσχυση υπό τους ίδιους όρους όπως άλλες επιχειρήσεις που παράγουν ενέργεια από ανανεώσιμες πηγές. Ως εκ τούτου, φαίνεται σκόπιμο να εκτιμηθεί το κοινοποιηθέν μέτρο ενίσχυσης σύμφωνα με τη νομική βάση που εφαρμόστηκε για την εκτίμηση του μέτρου ενίσχυσης N 278/2001. Η Επιτροπή εκτίμησε την προαναφερόμενη ενίσχυση βάσει των κατευθυντήριων γραμμών της Κοινότητας για κρατικές ενισχύσεις για την προστασία του περιβάλλοντος

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 9.4.2002

Κράτος μέλος: Γερμανία

Αριθμός ενίσχυσης: N 684/01

Τίτλος: Σχέδιο περιφερειακής ανάπτυξης "Ενεργητικές περιφέρειες"

Στόχος: Κατάδειξη νέων καινοτόμων δυνατοτήτων στο χώρο της αγροτικής ανάπτυξης με τη στήριξη και την αξιολόγηση έργων επίδειξης

Νομική βάση: Bundeshaushaltsordnung

Προϋπολογισμός: Προβλέπεται συνολικός προϋπολογισμός 62,6 εκατ. EUR, από τα οποία 17,9 εκατ. EUR θα πληρωθούν το έτος 2002

Ένταση ή ποσό της ενίσχυσης: Μεταβλητή

Διάρκεια: Έως τις 31 Δεκεμβρίου 2005

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 9.4.2002

Κράτος μέλος: Γαλλία

Αριθμός ενίσχυσης: N 690/01

Τίτλος: Αντισταθμιστική αποζημίωση για την κάλυψη των εδαφών

Στόχος: Βελτίωση της ποιότητας των υδάτων των σχετικών περιφερειών

Νομική βάση: Décret n° 2001-34 du 10 janvier 2001 relatif aux programmes d'action à mettre en oeuvre en vue de la protection des eaux contre la pollution par les nitrates d'origine agricole

Προϋπολογισμός: 60 εκατ. EUR επί πέντε έτη

Ένταση ή ποσό της ενίσχυσης: Πρώτο και δεύτερο έτος: 60 EUR ανά εκτάριο έκτασης που καλύπτεται από ενδιάμεσες καλλιέργειες κατά των νιτρικών αλάτων: τρίτο έτος: 50 EUR/εκτάριο· τέταρτο έτος: 40 EUR/εκτάριο και πέμπτο έτος: 30 EUR/εκτάριο.

Διάρκεια: Πέντε έτη

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 9.4.2002

Κράτος μέλος: Λουξεμβούργο

Αριθμός ενίσχυσης: N 18/02

Τίτλος: Ενισχύσεις στους κτηνοτρόφους που επλήγησαν από την κρίση της ΣΕΒ

Στόχος: Αποζημίωση των κτηνοτρόφων για τις απώλειες τις οποίες υπέστησαν ως επακόλουθο της κρίσεως

Προϋπολογισμός: 4,83 εκατ. EUR

Ένταση ή ποσό της ενίσχυσης: Κατ' ανώτατο όριο ποσοστό 100 % των ζημιών

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids